61956J0007
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 12ης Ιουλίου 1957 (
*1
)
Αντικείμενο των υποθέσεων:
Προσφυγή ακυρώσεως διοικητικών αποφάσεων και αγωγές αποζημιώσεως.
Διατακτικό της αποφάσεως:
ΤΟ ΔΙΚΑΣΤΗΡΙΟ
I — Επί της προσφυγής ακυρώσεως 7/56
1)
Ακυρώνει τις αποφάσεις που περιέχονται στο έγγραφο που απηύθυνε στους προσφεύγοντες στις 12 Ιουλίου 1956 ο Vanrullen, αντιπρόεδρος της Κοινής Συνελεύσεως.
2)
Ακυρώνει την απόφαση του Γραφείου της Κοινής Συνελεύσεως, στο μέτρο που αίρει την υπαγωγή των προσφευγόντων στις ευεργετικές διατάξεις του Κανονισμού Υπηρεσιακής Καταστάσεως.
3)
Απορρίπτει την προσφυγή ακυρώσεως, που ασκήθηκε κατά της αποφάσεως του Γραφείου της Κοινής Συνελεύσεως, στο μέτρο που αφαιρεί από τους προσφεύγοντες τους βαθμούς και τη σειρά που τους είχαν απονεμηθεί με απόφαση της 12ης Δεκεμβρίου 1955.
4)
Αναπέμπει την υπόθεση ενώπιον της Κοινής Συνελεύσεως, στο μέτρο που ακυρώθηκαν οι αποφάσεις του αντιπροέδρου Vanrullen, και του Γραφείου της Κοινής Συνελεύσεως.
II — Επί των αγωγών αποζημιώσεως 3/57 έως 7/57
Υποχρεώνει την εναγομένη να καταβάλει σε κάθε ενάγοντα το ποσό των 100 λογιστικών μονάδων UEP.
Πρόταση του γενικού εισαγγελέα:
Πρότεινε την απόρριψη της προσφυγής 7/56. Ως προς τις αγωγές 3/57 έως 7/57 πρότεινε να υποχρεωθεί η Κοινή Συνέλευση να καταβάλει σε κάθε ενάγοντα ποσό ενός φράγκου και κατά τα λοιπά αιτήματα να απορριφθούν οι αγωγές.
(
*1
)	Γλώσσα διαδικασίας: η γαλλική.